89

sbr. 4. undirgrein 3. mgr. 11. gr. UCITS. Gert er ráð fyrir að þær reglur verði innleiddar í íslenskan rétt með stjórnvaldsfyrirmælum, sbr. 134. gr.

Um 14. gr. Ákvæðið innleiðir 5. mgr. 7. gr. UCITS og varðar ýmis tilvik þar sem Fjármálaeftirlitinu er heimilt að afturkalla starfsleyfi rekstrarfélags, í heild eða hluta. Þar sem um mjög íþyngjandi ákvörðun er að ræða er gert ráð fyrir að ákvörðun Fjármálaeftirlitsins um afturköllun verði einungis í kjölfar þess að rekstrarfélagi hafi verið veittur ákveðinn frestur til úrbóta og að rekstrarfélag hafi ekki brugðist við slíku með full- nægjandi hætti. Það gildir þó ekki ef um er að ræða mjög alvarleg tilvik, t.d. ef um er að ræða alvarleg og ítrekuð brot á ákvæðum frumvarps þessa. Með opinberri birtingu er t.d. átt við birtingu á vef Fjármálaeftirlitsins. Sambærilegt ákvæði og er í 2. mgr. er í 1. mgr. 10. gr. laga um fjármálafyrirtæki sem nú gilda um rekstrarfélög verðbréfasjóða. Í 116. gr. frumvarpsins er einnig heimild fyrir Fjármálaeftirlitið til afturköllunar starfsleyf- is.

Um 15. gr. Ákvæðið innleiðir hluta 12. gr., 14. gr., 1. mgr. 15. gr. og hluta af 2. mgr. 25. gr. UCITS og fjallar um almennar kröfur og skipulagskröfur til rekstrarfélaga verðbréfasjóða. 1. - 4. tölul. 1. mgr. innleiða a - e-lið 1. mgr. 14. gr. UCITS. Í ákvæðinu eru settar fram almennar kröfur til starfsemi rekstrarfélaga verðbréfasjóða. 1. og 2. tölul. gera lágmarkskröfur til starfshátta rekstrarfélaga. 1. tölul. er einnig innleiðing á hluta af 2. mgr. 25. gr. UCITS og er kveðið á um skyldu rekstrarfélaga til að viðhafa eðlilega og heilbrigða viðskiptahætti og venjur í allri starfsemi sinni. Gildir það til að mynda í tengslum við árangurstengdar þóknanir rekstrarfélaga, en aðferðir við útreikning slíkrar þóknunar skulu vera í samræmi við eðli og áhættusnið sjóðs og venjur á markaði, sbr. viðmiðunarreglur ESMA um árangurstengdar þóknanir sem gilda til fyllingar ákvæðum UCITS (Guidelines on performance fees in UCITS and certain types of AIF's ), en þær gilda einnig um sérhæfða sjóði fyrir almenna fjárfesta samkvæmt lögum um rekstraraðila sérhæfðra sjóða. Gert er ráð fyrir að Fjármálaeftirlitið hafi eftirlit með starfsemi rekstrarfélaga og að um eftirlitið fari meðal annars samkvæmt ákvæðum laga um opinbert eftirlit með fjármála- starfsemi. Samkvæmt þeim skal Fjármálaeftirlitið meðal annars fylgjast með því að starfsemi eftirlitsskyldra aðila sé í samræmi við heilbrigða og eðlilega viðskiptahætti. Við skýringu á því hvað felst í hugtökunum eðlilegir og heilbrigðir viðskiptahættir og venjur verður bæði litið til laga, siðareglna og viðtekinna venja. Þá geta ákvæði reglugerða og reglur og tilmæli Fjár- málaeftirlitsins veitt leiðbeiningu hvað þetta varðar. Í 19. gr. gildandi laga um verðbréfasjóði er kveðið á um góða viðskiptahætti og venjur í starfsemi rekstrarfélaga verðbréfasjóða. Þá er einnig kveðið á um sambærileg atriði og í ákvæði þessu í lögum um fjármálafyrirtæki sem rekstrarfélög verðbréfasjóða falla nú undir. Í 2. tölul. er gerð krafa um að starfsmenn rekstrarfélaga hafi til að bera og beiti getu og þekkingu sinni sem nauðsynleg er til þess að starfsemi rekstrarfélaga verði sinnt með tilhlýði- legum hætti. Þetta tekur þannig til mannauðs, tæknibúnaðar, viðskiptaferla o.fl. Í 3. tölul. er gerð krafa um að rekstrarfélag grípi til sanngjarnra ráðstafana til að koma í veg fyrir hagsmunaárekstra. Þannig er ekki unnt að gera þá kröfu til rekstrarfélags að það grípi til allra mögulegra ráðstafana heldur ber því að vega og meta raunhæfar ráðstafanir. Komist